Gerecse, barlangok és források

Gerecse, barlangok és források
Gerecse Duna menti vonulatán tokodi pincék völgyéből Bajótra indulunk a kéktúra ösvényén. Szőlők, bekerítettlen gyümölcsöskertek mellett kanyarog az út a Hegyes-kőre vezető kaptatóhoz. Már a kőszikla keleti oldalán kinyílik előttünk a panoráma. A tetőről aztán belátható az egész környék, alattunk Tokod terül el, szinte be lehet látni innen a házak udvaraira, mögötte a síkságon túl feltűnik az esztergomi bazilika, a távolban a Börzsöny és a Visegrádi-hegység csúcsaival, ellenkező irányba tekintve a Gerecse hegyeit-dombjait láthatjuk. De ez csak a kezdet Péliföldszentkereszten megpihenünk a Szent-kút forrásai mellett a Lourdesi barlangnál. Forrásokat elhagyva szurdokon haladunk át, hogy az Öregkő csúcsáról is körül nézhessünk. Már csak a Jankovich barlangot kell felfedeznünk, hogy aztán egy kis pihenő után elinduljunk Bajóton ránk várakozó autóbuszunkhoz.